als_Latn dik_Latn tur_Latn
Reali i Madridit kërkon të firmosë me portierin e Mançester Sitit, Xho Hart. Sipas të përditshmes britanike “Daily Star”, klubi madrilen ka gati një ofertë që kap shifrën e 30 milionë eurove për “gardianin” e kombëtares angleze. Marrëdhëniet e krisura midis Realit dhe Iker Kasijasit mund të bëjnë që ky I fundit të largohet nga “Santiago Bernabeu” verën e ardhshme, dhe duke parë që edhe Diego Lopez nuk e ka bindur shumë trajnerin Karlo Ançeloti, “merenguesit” do të hidhen në sulm për portierin e Sitit. Hart në këtë sezon ka pasur disa probleme me trajnerin Manuel Pelegrini, madje tekniku kilian gjatë fillimit të sezonit e uli atë në stol për disa ndeshje. Përveç kësaj, klubi anglez verën e ardhshme pritet të transferojë në “Etihad Stadium” portierin e Barcelonës, Viktor Valdes, dhe nëse kjo gjë bëhet realitet transferimi i Hart në Madrid mund të jetë mëse i mundshëm.
Reali, 30 milionë euro për Hart0
Share.
als_Latn als_Latn eng_Latn